**Ministru kabineta noteikumu projektu par finansējuma pārdali no 9.1.2. specifiskā atbalsta mērķa "Palielināt bijušo ieslodzīto integrāciju sabiedrībā un darba tirgū" uz 9.1.3. specifiskā atbalsta mērķi "Paaugstināt resocializācijas sistēmas efektivitāti" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektu mērķis ir pārdalīt finansējumu 410 465 *euro* apmērā no 9.1.2. specifiskā atbalsta mērķa "Palielināt bijušo ieslodzīto integrāciju sabiedrībā un darba tirgū" (turpmāk – 9.1.2. SAM) uz 9.1.3. specifiskā atbalsta mērķi "Paaugstināt resocializācijas sistēmas efektivitāti" (turpmāk – 9.1.3. SAM) un palielināt 9.1.3. SAM noteikto attiecināmo izmaksu kopsummu par snieguma ietvarā 9.1.2. SAM paredzēto summu.Noteikumu projekti stāsies spēkā vispārējā kārtībā pēc to publicēšanas oficiālajā izdevumā "Latvijas Vēstnesis".  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | * Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punkts.
* Ministru kabineta (turpmāk – MK) 2019. gada 11. oktobra sēdes protokollēmuma (prot. Nr. 47 3.§) 9.2. apakšpunkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 28. jūnijā Tieslietu ministrija iesniedza Finanšu ministrijai kā Eiropas Savienības (turpmāk – ES) fondu vadošajai iestādei priekšlikumus par snieguma rezerves finansējuma izmantošanu 9.1.2. SAM un 9.1.3. SAM, vienlaikus lūdzot izskatīt iespēju piešķirt papildu finansējumu 9.1.3. SAM, lai būtu iespējams turpināt projektā uzsāktās resocializācijas politikas īstenošanu ieslodzījuma vietās un Valsts probācijas dienestā (turpmāk – VPD) un pēc iespējas sekmīgāk turpināt iesāktās reformas. 2019. gada 11. oktobrī MK sēdē izskatīja informatīvo ziņojumu "Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma ietvara rezerves finansējuma tālāku izmantošanu" (prot. Nr.47 3.§) un nolēma piešķirt snieguma rezerves finansējumu gan 9.1.2. SAM (ES fondu daļa – 273 537 *euro*, kopā ar valsts budžeta finansējumu – 321 808 *euro*), gan 9.1.3. SAM (ES fondu daļa – 223 729 *euro,* kopā ar valsts budžeta finansējumu –263 211*euro*), savukārt papildu finansējums netika piešķirts. Izvērtējot abiem SAM piešķirto snieguma rezerves finansējumu un īstenojamo projektu plānotās turpmākās darbības, 2019. gada 22. novembrī Projekta Uzraudzības komitejas sēdē tika pieņemts lēmums 9.1.2. SAM snieguma ietvara rezerves finansējumu novirzīt 9.1.3. SAM īstenošanai, kā arī papildus pārdalīt finansējumu 88 657 *euro* apmērā no 9.1.2. SAM uz 9.1.3. SAM. Attiecībā uz minēto pārdali precizētās SAM rādītāju pases ir iesniegtas vadošajai iestādei saskaņošanai. Tā kā SAM kopējās attiecināmās izmaksas ir noteiktas attiecīgo SAM regulējošajos MK noteikumos, ir nepieciešams veikt grozījumus tajos.Saskaņā ar pašlaik spēkā esošajiem MK 2016. gada 17. maija noteikumiem Nr. 299 "Darbības programmas "Izaugsme un nodarbinātība" 9.1.2. specifiskā atbalsta mērķa "Palielināt bijušo ieslodzīto integrāciju sabiedrībā un darba tirgū" īstenošanas noteikumi" (turpmāk – MK noteikumi Nr. 299) specifiskajam atbalstam plānotais kopējais attiecināmais finansējums ir 5 175 000 *euro*, tai skaitā Eiropas Sociālā fonda (turpmāk – ESF) finansējums – 4 398 750 *euro* un valsts budžeta (turpmāk – VB) finansējums – 776 250 *euro*. Ar noteikumu projektu paredzēts specifiskajam atbalstam pieejamo kopējo attiecināmo finansējumu samazināt par 88 657 *euro*, līdz 4 764 536 *euro*, tai skaitā ESF finansējums – 4 049 855 *euro* un VB finansējums – 714 681 *euro*, kā arī 9.1.2.SAM snieguma ietvara rezerves finansējumu 321 808 *euro* apmērā plānots pārdalīt uz 9.1.3. SAM.Savukārt saskaņā ar pašlaik spēkā esošajiem MK 2016. gada 26. aprīļa noteikumiem Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi" (turpmāk – MK noteikumi Nr. 264) specifiskajam atbalstam plānotais kopējais attiecināmais finansējums ir 4 232 693 *euro*, tai skaitā ESF finansējums – 3 597 789 *euro* un VB finansējums – 634 904 *euro*. Ar noteikumu projektu paredzēts specifiskajam atbalstam plānoto kopējo attiecināmo finansējumu palielināt par 410 465 *euro*, līdz 4 643 158 *euro*, tai skaitā ESF finansējums – 3 946 684 *euro* un VB finansējums – 696 474 *euro*. Finansējuma palielinājumu veido 9.1.2. SAM snieguma ietvara rezerves finansējums 321 808 *euro* apmērā un pārdale no 9.1.2. SAM 88 657 *euro* apmērā. 9.1.3. SAM snieguma ietvara rezerves finansējumu 263 211 *euro* apmērā plānots izmantot esošā projekta atbalstāmo darbību ietvaros.Pēc būtības abi projekti attiecībā pret darbu ar ieslodzītajiem veido savstarpēji pakārtotu pasākumu kompleksu – 9.1.3. SAM rūpējas par personāla nodrošinājumu ar pierādījumos balstītām metodēm, savukārt 9.1.2. SAM – ar personāla atbalstu stiprina ieslodzīto praktiskā atbalsta sistēmas. Tā kā 9.1.2. SAM projektā objektīvu apstākļu dēļ, 2019. gadā iepirkumu jomā izveidojās situācija, kas neļāva apgūt finansējumu atbilstoši plānotajam, finanšu līdzekļu pārdales rezultātā SAM 9.1.3. projektā radusies iespēja ieguldīt līdzekļus pierādījumos balstīto, vitāli svarīgo intervences metodiku attīstīšanā. Tādējādi finansējums no sekundāras nozīmes pasākumiem tiek novirzīts bāzes pasākumiem, kas veido resocializācijas sistēmas ilgtspējīgo pamatu.Līdzekļu pārdale galvenokārt tiek veikta šādu iemeslu dēļ:* 9.1.2. SAM ietvaros plānotās atbalstāmās darbības "jaunu atbalsta metožu īstenošana bijušajiem ieslodzītajiem" uzdevuma izpilde, kas saistīta ar sertificētu atbalsta/kontroles programmas īstenošanu, iespējama tikai pēc ar MK 2015. gada 24. septembra rīkojumu Nr. 581 apstiprinātajā Ieslodzīto resocializācijas pamatnostādņu 2015.–2020. gadam īstenošanas plānā iekļautā uzdevuma "Bīstamo noziedznieku uzraudzības modeļa ieviešana notiesātajiem ar augstu vardarbīga vai dzimumnozieguma risku pēc atbrīvošanas no brīvības atņemšanas iestādes vai VPD uzraudzības" izpildes.
* Ar Tieslietu ministrijas 2017. gada 2. marta rīkojumu Nr. 1–1/68 "Par darba grupu preventīvās uzraudzības sevišķi bīstamiem likumpārkāpējiem ieviešanai" izveidota darba grupa, kas turpina darbu pie likumprojekta "Preventīvo piespiedu līdzekļu piemērošanas un izpildes likums" izstrādes. Likumprojektā paredzētie risinājumi prasa ļoti detalizēta un sabalansēta regulējuma izstrādi attiecībā uz cilvēktiesību nodrošināšanu, lai tā piemērošana būtu efektīva. Minētais likumprojekts radīs priekšnoteikumus pasākuma "Sertificētas atbalsta/kontroles programmas īstenošana" īstenošanai. Ņemot vērā minēto, nepieciešams atbalstāmajai darbībai "sertificētas atbalsta/kontroles programmas īstenošana" paredzēto līdzekļu apjomu samazināt, pārdalot to no 9.1.2. SAM uz 9.1.3. SAM, jo šīs darbības izpildes uzsākšana paredzama pēc likumprojekta "Preventīvo piespiedu līdzekļu piemērošanas un izpildes likums" spēkā stāšanās. Turklāt likumprojekta izstrādes laikā tika mainīti sākotnēji iecerētie akcenti atbalsta sistēmas veidošanā.

Savukārt 9.1.3. SAM ietvaros ir identificētas papildu vajadzības sekmīgai uzsākto reformu ieviešanai:* apakšdarbībām, kas paredz trūkstošo resocializācijas programmu iegūšanu Ieslodzījuma vietu pārvaldei (turpmāk – IeVP) un VPD, provizoriskais īstenošanas periods – 2022. gada 4. ceturksnis;
* resocializācijas programmu elektroniskās vides izveidei, integrējot elektroniskajā vidē arī pārņemtās un specializētās, no jauna izstrādātās programmas, provizoriskais īstenošanas periods – 2022. gada 4. ceturksnis;
* riska un vajadzību novērtēšanas (turpmāk – RVN) instrumentu metodisko materiālu izstrāde – rokasgrāmatu izstrāde katram instrumentam, to teksta koriģēšana, rediģēšana un maketēšana, provizoriskais īstenošanas periods – 2022. gada 4. ceturksnis;
* IeVP RVN elektroniskās vides izveidei līdz 2022. gada 4. ceturksnim plānots izveidot un aprobēt RVN instrumentu elektronisko vidi;
* E-mācību sistēmas un e-izglītības vides Moodle izveidei, satura izstrādei un ieviešanai IeVP un VPD, līdz 2022. gada 4. ceturksnim paredzēts izstrādāt un ieviest e-apmācību sistēmu ar interaktīvu saturu izglītības programmu apguvei.

Līdzekļu pārdale no 9.1.2. SAM uz 9.1.3. SAM ir saturiski atbilstoša un tika izskatīta un atbalstīta abu projektu Uzraudzības komitejas sēdēs 2019. gada 22. novembrī. Plānots, ka līdzekļu pārdale neietekmēs 9.1.3. SAM sasniedzamos iznākuma un rezultāta rādītājus un arī neatstās negatīvu ietekmi uz 9.1.2. SAM projekta sasniedzamajiem rezultātiem – tā, piemēram, ievērojama daļa iznākuma rādītāju (karjeras izglītības jomā u.c.) tiek sasniegta ar salīdzinoši nelieliem finanšu ieguldījumiem, līdz ar to pārdales rezultātā abi projekti finanšu proporcijas ziņā iegūs paritāti, kas abos projektos ļaus sasniegt vislabākos rezultātus. Par papildu finansējumu tiks veikts papildu darbs jau plānoto atbalstāmo darbību ietvaros (piem., RVN e-vides izveidošana), kas neradīs papildu vērtības jau esošajiem Darbības programmā noteiktajiem rādītājiem. Turklāt papildu finansējums pret kopējo finansējuma apjomu nav tik nozīmīgs, lai būtu iespējams palielināt rādītāju vērtības.Vienlaikus ir nepieciešams precizēt MK noteikumu Nr. 299 15.7. apakšpunktā minēto atbalstāmo darbību uzskaitīšanas metodiku. 9.1.2. SAM rādītāju pasē tiek paredzēts, ka turpmāk šajās atbalstāmajās darbībās tiks iesaistīti ne tikai ieslodzīto un bijušo ieslodzīto ģimenes[[1]](#footnote-1) un tuvinieki[[2]](#footnote-2), bet arī atbalsta personas. Tāpat atbalsta personas tiks uzskaitītas pie šīm atbalstāmajām darbībām. Tas nepieciešams, jo daļai ieslodzīto un bijušo ieslodzīto dažādu iemeslu dēļ ģimenes locekļu un tuvinieku nav vai tos aizstāj citas personas, kas ir ieslodzītā vai bijušā ieslodzītā atbalsta personas ārpus ieslodzījuma vietas, kurām ir pozitīva ietekme uz šīs personas integrāciju sabiedrībā. Atbalsta persona nereti ir vienīgais palīdzības un atbalsta sniedzējs personām, kurām līdz atbrīvošanas brīdim nav izdevies atjaunot pilnvērtīgas attiecības ar ģimeni. Atbilstoši kognitīvajā sociālās mācīšanās teorijā balstītajam risku – vajadzību un rehabilitācijas modelim (*Risk-need-responsivity model for offender assessment and rehabilitation, Andrews&Bonta, 2006*), kas ieviests nozares tiesību aktos un praksē arī Latvijā, viens no četriem galvenajiem noziedzīgas uzvedības riska faktoriem prognozējot recidīvu pēc notiesātā atbrīvošanas ir "sociālais atbalsts noziedzībai". Tas nozīmē, ka noziedzīgi draugi un izolācija no prosociāliem sociālajiem kontaktiem bijušajam ieslodzītajam veido atkārtota nozieguma izdarīšanai labvēlīgu vidi. Intervences mērķis faktora ietekmes mazināšanai ir prosociāli draugi noziedzīgo vietā un pozitīvi sociālie kontakti. Pirmo no minētajiem intervences virzieniem izolācijas apstākļos realizēt ir teju neiespējami – taču pārējā intervence - notiesātā sociālās uzvedības korekcija, jaunu vaļasprieku apguve un atkarību terapija pastarpināti ir vērsta uz jaunajai, prosociālajai dzīves kvalitātei atbilstošu draugu un paziņu loka meklējumiem pēc atbrīvošanas. Savukārt tāds faktors kā izolācija no prosociāliem kontaktiem ir novēršams ar īpašiem papildu pasākumiem, tajos pieaicinot notiesātos, kuru sociālo kontaktu un arī ģimenes attiecību kvalitāte ir zema vai arī to nav, kā arī viņu atbalsta personas (draugus, paziņas, prosociālas personas, kuru viedoklim notiesātā acīs ir autoritāte).Ņemot vērā minēto, 9.1.2. SAM rādītāju pasē ir nepieciešams noteikt, ka 15.7. apakšpunktā minētā atbalstāmā darbība - pasākumi ieslodzīto un ieslodzīto ģimeņu vai tuvinieku pozitīvo sociālo saišu uzturēšanai (IeVP Projekta Nr.9.1.2.0/16/I/001 "Bijušo ieslodzīto integrācija sabiedrība un darba tirgū" ietvaros šajā atbalstāmajā darbībā šobrīd tiek īstenoti izglītojoša un saliedējoša rakstura pasākumi), tiek attiecināta uz ieslodzīto tuviniekiem un atbilstoši šajā projektā īstenojamos pasākumos tiek iesaistīti ieslodzīto tuvinieki. Skaidrojums saskan ar 9.1.2. SAM rādītāju pases precizējumu, kas ir iesniegts vadošajai iestādei saskaņošanai.Ar noteikumu projektu plānots veikt arī tehniskus precizējumus un aizstāt MK noteikumu Nr. 299 17.2.8. apakšpunktā un MK noteikumu Nr. 264 19.2.8. apakšpunktā skaitli "213" ar skaitli "500", lai salāgotu noteikumu projektu normas ar MK 2005. gada 27. decembra noteikumos Nr. 1031 "Noteikumi par budžetu izdevumu klasifikāciju atbilstoši ekonomiskajām kategorijām" noteikto, jo 2019. gada 15. oktobrī spēkā stājušies grozījumi šajos noteikumos un pašlaik spēkā esošajā redakcijā pielikuma 1.1. apakšgrupas kodā 2312 ir noteikts: "Kodā 2312 uzskaita: Iestādes darbības nodrošināšanai nepieciešamā inventāra un to priekšmetu iegādes un norakstīšanas izdevumus, kuru kalpošanas laiks ir mazāks par vienu gadu, neatkarīgi no to vērtības, kā arī kuru vērtība ir līdz **500 *euro*** (ieskaitot) par vienību, ieskaitot ar pirkuma piegādi saistītos izdevumus, neatkarīgi no to kalpošanas ilguma".Ņemot vērā, ka Eiropas Komisija 2019.gada 16.augustā ir pieņēmusi pozitīvu lēmumu par ES struktūrfondu un Kohēzijas fonda darbības programmas "Izaugsme un nodarbinātība" 9. prioritārā virziena "Sociālā iekļaušana un nabadzības apkarošana" snieguma ietvara izpildi, un attiecīgi rezerves finansējums ir pieejams, ar noteikumu projektiem nepieciešams svītrot MK noteikumu Nr. 264 9. punktu un MK noteikumu Nr. 299 9. punktu.Paredzams, ka noteikumu projektos ierosinātie grozījumi kopumā atstās pozitīvu ietekmi uz īstenošanā esošajiem projektiem Nr. 9.1.3.0/16/I/001 un Nr. 9.1.2.0/16/I/001, finansējuma saņēmēji par šiem grozījumiem ir informēti un tie ir saskaņoti abu projektu Uzraudzības komiteju sēdē 2019. gada 22. novembrī. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektus izstrādāja Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tiešā veidā ietekmē 9.1.2. SAM un 9.1.3. SAM finansējuma saņēmēju (IeVP) un sadarbības iestādi. Tiesiskais regulējums netiešā veidā varētu ietekmēt 9.1.2. SAM mērķa grupu – ieslodzītos un viņu ģimenes, bijušos ieslodzītos un viņu ģimenes, kā arī 9.1.3. SAM mērķa grupu – IeVP un VPD darbiniekus, kā arī reliģisko organizāciju un nevalstisko organizāciju darbiniekus, kuri strādā ar ieslodzītajiem vai bijušajiem ieslodzītajiem un ir iesaistīti specifiskā atbalsta īstenošanā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nemaina sabiedrības mērķgrupas tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektiem nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektiem nav ietekmes uz atbilstības izmaksām. |
| 5. | Cita informācija | Finansējuma saņēmējam sadarbībā ar sadarbības iestādi, pēc noteikumu projektu stāšanās spēkā, būs nepieciešams veikt atbilstošus grozījumus vienošanās par projekta īstenošanu.  |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 317 411 | 0 | 1 364 012 | 80 399 | 1 309 643 | 504 620 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 317 411 | 0 | 1 364 012 | 80 399 | 1 309 643 | 504 620 | 0 |
| 9.1.2. SAM | 774 123 | 0 | 803 163 | 0 | 772 616 | - 88 657 | 0 |
| 9.1.3. SAM | 543 288 | 0 | 560 849 | 80 399 | 537 027 | 593 277 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 317 411 | 0 | 1 364 012 | 80 399 | 1 309 643 | 504 620 | 0 |
| 2.1. valsts pamatbudžets | 1 317 411 | 0 | 1 364 012 | 80 399 | 1 309 643 | 504 620 | 0 |
| 9.1.2. SAM | 774 123 | 0 | 803 163 | 0 | 772 616 | - 88 657 | 0 |
| ESF finansējums | 658 005 | 0 | 682 689 | 0 | 656 724 | -75 358 | 0 |
| valsts budžeta finansējums | 116 118 | 0 | 120 474 | 0 | 115 892 | -13 299 | 0 |
| 9.1.3. SAM | 543 288 | 0 | 560 849 | 80 399 | 537 027 | 593 277 | 0 |
| ESF finansējums | 461 795 | 0 | 476 722 | 68 339 | 456 473 | 504 285 | 0 |
| valsts budžeta finansējums | 81 493 | 0 | 84 127 | 12 060 | 80 554 | 88 992 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x |  | x |  | x |  |  |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **9.1.2. SAM**Saskaņā ar MK noteikumiem Nr. 299 šobrīd 9.1.2. SAM pieejamais kopējais attiecināmais finansējums ir 4 853 192 *euro*, t.sk. ESF finansējums – 4 125 213 *euro* un VB finansējums – 727 979 *euro.***2017. gadā** 9.1.2. SAM kopējās faktiskās izmaksas 254 821 *euro*, t.sk. ESF finansējums 216 598 *euro* un VB finansējums 38 223 *euro.***2018. gadā** 9.1.2. SAM kopējās faktiskās izmaksas 709 485 *euro*, t.sk. ESF finansējums 603 062 *euro* un VB finansējums 106 423 *euro.***2019. gadā** 9.1.2. SAM kopējās faktiskās izmaksas 481 253 *euro* apmērā, t.sk. ESF finansējums 409 065 *euro* un VB finansējums 72 188 *euro.***2020. gadā** 9.1.2. SAM vidējā termiņa budžeta ietvarā apstiprināts finansējums 774 123 *euro* apmērā, t.sk. ESF finansējums 658 005 *euro* un VB finansējums 116 118 *euro.***2021. gadā** 9.1.2. SAM vidējā termiņa budžeta ietvarā apstiprināts finansējums 803 163 *euro* apmērā, t.sk. ESF finansējums 682 689 *euro* un VB finansējums 120 474 *euro.***2022. gadā** 9.1.2. SAM vidējā termiņa budžeta ietvarā apstiprināts finansējums 772 616 *euro* apmērā, t.sk. ESF finansējums 656 724 *euro* un VB finansējums 115 892 *euro*.Pēc MK noteikumu Nr. 299 grozījumu projekta spēkā stāšanās 9.1.2. SAM pieejamais kopējais attiecināmais finansējums būs 4 764 536 *euro*, tai skaitā ESF – 4 049 855 *euro* un VB finansējums – 714 681 *euro*.Saskaņā ar MK 2019. gada 11. oktobra sēdes protokollēmuma (prot. Nr. 47 3.§) 9. punktā noteikto, atbalstīts papildu finansējums no ES fondiem 273 537 *euro* apmērā. Attiecīgi kopējais papildu finansējums sastādīs 321 808 *euro* (ESF finansējums 273 537 *euro* apmērā un VB finansējums 48 271 *euro* apmērā).Pēc MK noteikumu Nr. 299 grozījumu projekta spēkā stāšanās, ņemot vērā papildu finansējumu 321 808 *euro* apmērā un pārdalāmo finansējumu uz 9.1.3. SAM 410 465 *euro* apmērā, 9.1.2. SAM pieejamais attiecināmais finansējums 2020.–2022. gadam plānots:* **2020. gadā** indikatīvi 774 123 *euro* apmērā, t.sk. ESF finansējums 658 005 *euro* un VB finansējums 116 118 *euro*;
* **2021. gadā** indikatīvi 803 163 *euro* apmērā, t.sk. ESF finansējums 682 689 *euro* un VB finansējums 120 474 *euro*;
* **2022. gadā** indikatīvi 683 959 *euro* apmērā, t.sk. ESF finansējums 581 366 *euro* un VB finansējums 102 593 *euro.*

**9.1.3. SAM:** Saskaņā ar MK noteikumiem Nr. 264 šobrīd 9.1.3. SAM pieejamais kopējais attiecināmais finansējums ir 3 969 482 *euro*, t.sk. ESF finansējums – 3 374 060 *euro* un VB finansējums – 595 422 *euro.***2017. gadā** 9.1.3. SAM kopējās faktiskās izmaksas 379 912 *euro*, t.sk. ESF finansējums 322 925 *euro* un VB finansējums 56 987 *euro.***2018. gadā** 9.1.3. SAM kopējās faktiskās izmaksas 709 199 *euro*, t.sk. ESF finansējums 602 819 *euro* un VB finansējums 106 380 *euro.***2019. gadā** 9.1.3. SAM kopējās faktiskās izmaksas 593 443 *euro*, t.sk. ESF finansējums 504 427 *euro* un VB finansējums 89 016 *euro.***2020. gadā** 9.1.3. SAM vidējā termiņa budžeta ietvarā apstiprināts finansējums 543 288 *euro* apmērā, t.sk. ESF finansējums 461 795 *euro* un VB finansējums 81 493 *euro.***2021. gadā** 9.1.3. SAM vidējā termiņa budžeta ietvarā apstiprināts finansējums 560 849 *euro* apmērā, t.sk. ESF finansējums 476 722 *euro* un VB finansējums 84 127 *euro.***2022. gadā** 9.1.3. SAM vidējā termiņa budžeta ietvarā apstiprināts finansējums 537 027 *euro* apmērā, t.sk. ESF finansējums 456 473 *euro* un VB finansējums 80 554 *euro.*Pēc MK noteikumu Nr. 264 grozījumu projekta spēkā stāšanās 9.1.3. SAM pieejamais kopējais attiecināmais finansējums būs 4 643 158 *euro*, tai skaitā ESF finansējums – 3 946 684 *euro* un VB finansējums – 696 474 *euro*.Saskaņā ar MK 2019. gada 11. oktobra sēdes protokollēmuma (prot. Nr. 47 3.§) 9. punktā noteikto atbalstīts papildus finansējums no ES fondiem 223 729 *euro* apmērā. Attiecīgi kopējais papildus finansējums sastādīs 263 211 *euro* (ESF finansējums 223 729 *euro* apmērāun VB budžeta finansējums 39 482 *euro* apmērā).Pēc MK noteikumu Nr. 264 grozījumu projekta spēkā stāšanās, ņemot vērā papildu finansējumu 263 211 *euro* apmērā un pārdalāmo finansējumu no 9.1.2. SAM 410 465 *euro* apmērā, 9.1.3. SAM pieejamais kopējais attiecināmais finansējums plānots:* **2020. gadā** indikatīvi 543 288 *euro* apmērā, t.sk. ESF finansējums 461 795 *euro* un VB finansējums 81 493 *euro;*
* **2021. gadā** indikatīvi 641 248 *euro* apmērā, t.sk. ESF finansējums 545 061 *euro* un VB finansējums 96 187 *euro;*
* **2022. gadā** indikatīvi 1 130 304 *euro* apmērā, t.sk. ESF finansējums 960 758 *euro* un VB finansējums 169 546 *euro.*
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekti šo jomu neskar. |
| 8. Cita informācija | Finansējuma sadalījums pa gadiem norādīts indikatīvi un var tikt precizēts.9.1.2. SAM iepriekšējo periodu neapguve sastādīja 1 057 731 *euro*, tai skaitā pārdale uz 80.00.00 programmu 703 500 *euro*, pārdale uz citiem projektiem Tieslietu ministrijas ietvaros 128 617 *euro* un slēgtie asignējumi 2017., 2018. un 2019. gada beigās 225 614 *euro*. Šo summu ir plānots apgūt atlikušajā periodā līdz9.1.2. SAM īstenošanas beigām.Projekta īstenošanai nepieciešamais finansējums 2020.–2022.gadam:* **2020. gadā** indikatīvi 774 123 *euro* apmērā, t.sk. ESF finansējums 658 005 *euro* un VB finansējums 116 118 *euro*;
* **2021. gadā** indikatīvi 1 293 650 *euro* apmērā, t.sk. ESF finansējums 1 099 602 *euro* un VB finansējums 194 048 *euro*;
* **2022. gadā** indikatīvi 1 251 203 *euro* apmērā, t.sk. ESF finansējums 1 063 523 *euro* un VB finansējums 187 680 *euro.*

9.1.3. SAM iepriekšējo periodu neapguve sastādīja 645 764 *euro*, tai skaitā pārdale uz 80.00.00 programmu 635 000 *euro*, pārdale no citiem projektiem 34 737 *euro* un slēgtie asignējumi 2017. un 2018. gada beigās 45 501 *euro*. Šo summu ir plānots apgūt atlikušajā periodā līdz 9.1.3. SAM īstenošanas beigām.Projekta īstenošanai nepieciešamais finansējums 2020.–2022. gadam:* **2020. gadā** indikatīvi 700 000 *euro* apmērā, t.sk. ESF finansējums 595 000 *euro* un VB finansējums 105 000 *euro*;
* **2021. gadā** indikatīvi 1 130 300 *euro* apmērā, t.sk. ESF finansējums 960 755 *euro* un VB finansējums 169 545 *euro;*
* **2022. gadā** indikatīvi 1 130 304 *euro* apmērā, t.sk. ESF finansējums 960 758 *euro* un VB finansējums 169 546 *euro.*

Projekta īstenošanai nepieciešamais ilgtermiņa saistībās neieplānotais finansējums normatīvajos aktos noteiktajā kārtībā tiks pieprasīts no 74. resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotā anotācija sagatavota MK noteikumu projektam "Grozījumi Ministru kabineta 2016. gada 26. aprīļa noteikumos Nr. 264 "Darbības programmas "Izaugsme un nodarbinātība" 9.1.3. specifiskā atbalsta mērķa "Paaugstināt resocializācijas sistēmas efektivitāti" īstenošanas noteikumi" un MK noteikumu projektam "Grozījumi Ministru kabineta 2016. gada 17. maija noteikumos Nr. 299 "Darbības programmas "Izaugsme un nodarbinātība" 9.1.2. specifiskā atbalsta mērķa "Palielināt bijušo ieslodzīto integrāciju sabiedrībā un darba tirgū" īstenošanas noteikumi". |
| 2. | Atbildīgā institūcija | Tieslietu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām, noteikumu projekti 2020. gada 7. februārī publicēti Tieslietu ministrijas tīmekļa vietnē [www.tm.gov.lv](http://www.tm.gov.lv).. |
| 2. | Sabiedrības līdzdalība projekta izstrādē | Noteikumu projekti publicēti tīmekļa vietnē [www.tm.gov.lv](http://www.tm.gov.lv), aicinot sabiedrības pārstāvjus rakstiski sniegt viedokli par noteikumu projektiem un anotāciju to izstrādes stadijā – nosūtot viedokli elektroniski uz elektronisko pasta adresi: laura.bite@tm.gov.lv. |
| 3. | Sabiedrības līdzdalības rezultāti | Sabiedrības pārstāvju priekšlikumi nav saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgā iestāde ir Tieslietu ministrija, finansējuma saņēmējs ir IeVP, sadarbības iestādes funkcijas pilda Centrālā finanšu un līgumu aģentūra, sadarbības partneri ir VPD un Nodarbinātības valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektiem nav ietekmes uz pārvaldes funkcijām un institucionālo struktūru. Noteikumu projektu izpildes rezultātā nav plānota jaunu institūciju izveide, esošu institūciju likvidācija vai reorganizācija.Noteikumu projektu izpildei nav ietekmes uz iesaistīto institūciju cilvēkresursiem, funkcijām un uzdevumiem. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Bite 67036911

Laura.Bite@tm.gov.lv

1. "Ģimene" kā demogrāfiskais termins nozīmē sociālu grupu, ko veido divas vai vairākas personas, starp kurām pastāv radniecība vai laulība, kurām ir kopīga saimniecība un kuras dzīvo kopīgā dzīvojamā vienībā (mājā, dzīvoklī u. c.); šaurākā nozīmē – laulātie un viņu bērni, kamēr tie atrodas nedalītā saimniecībā (Civillikums). [↑](#footnote-ref-1)
2. Termina "tuvinieks" skaidrojums ietverts Kriminālprocesa likumā un tie ir "personas saderinātais, laulātais, vecāki, vecvecāki, bērni, mazbērni, brāļi un māsas, kā arī tās personas, ar kuru attiecīgā fiziskā persona dzīvo kopā un ar kuru tai ir kopīga (nedalīta) saimniecība". Savukārt Latvijas Sodu izpildes kodeksā tiek lietots jēdziens "radinieki- vecāki, bērni, adoptētāji, brāļi un māsas, vectēvs, vecomāte, mazbērni vai laulātais". [↑](#footnote-ref-2)